# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 3/2018

# zo zasadnutia Kolégia rektora STU zo dňa 28. 02. 2018

**PRÍTOMNÍ: podľa prezenčnej listiny**

**PROGRAM:**

1. Rozpočet STU - rozpis dotácie 2018

2. Hodnotenie úrovne vzdelávacej činnosti na Slovenskej technickej univerzite v Bratislave za akademický rok 2016/2017

3. Hodnotenie úrovne vedeckovýskumnej a umeleckej činnosti na STU za rok 2017

4. Správa o činnosti a hospodárení ÚZ STU v Bratislave za rok 2017

5. Návrh na zriadenie univerzitného pracoviska Poradenské centrum STU

6. Návrh Dodatku č. 7 k Organizačnému poriadku STU

7. Návrh Organizačného poriadku Poradenského centra STU

8. Návrh Dodatku č. 6 k Organizačnému poriadku Rektorátu STU

9. Vyhodnotenie aktivít na získavanie potenciálnych študentov a prezentáciu možností štúdia v roku 2017

10. Súdne spory STU – informácia

11. Rôzne

V úvode rokovania rektor oznámil, že z dôvodu neodkladných povinností bude musieť počas rokovania odísť. Preto požiadal o zmenu poradia bodov programu nasledovne:

1. Rozpočet STU - rozpis dotácie 2018

2. Návrh na zriadenie univerzitného pracoviska Poradenské centrum STU

3. Návrh Dodatku č. 7 k Organizačnému poriadku STU

4. Návrh Organizačného poriadku Poradenského centra STU

5. Návrh Dodatku č. 6 k Organizačnému poriadku Rektorátu STU

6. Správa o činnosti a hospodárení ÚZ ŠDaJ STU v Bratislave za rok 2017

7. Hodnotenie úrovne vzdelávacej činnosti na Slovenskej technickej univerzite v Bratislave za akademický rok 2016/2017

8. Hodnotenie úrovne vedeckovýskumnej a umeleckej činnosti na STU za rok 2017

9. Vyhodnotenie aktivít na získavanie potenciálnych študentov a prezentáciu možností štúdia v roku 2017

10. Súdne spory STU – informácia

11. Rôzne

 A. Výber sprostredkovateľa na predaj areálu v Gabčíkove - informácia

**K BODU 1: Rozpočet STU - rozpis dotácie 2018**

Materiál uviedol rektor. Prezentoval kvestor. Prizvaná: Ing. Matúšková.

Rozdelenie dotácie na súčasti STU vychádza z Metodiky MŠVV a Š SR na rok 2018 – z rozhodujúcich parametrov pre výpočet výkonu

vo vzdelávaní a vo vede.

Rozsiahla diskusia sa viedla k všeobecne prijateľným možnostiam rozpisu finančných prostriedkov. Prítomní požiadali rozpísať

dotáciu aj podľa zverejnených podkladov z MŠVVaŠ SR (indikatívny podiel súčastí VŠ na publikačnej činnosti, kde sú publikácie

zohľadnené len na jednej súčasti, nie spoločné publikácie viacerých fakúlt) ako variantné riešenie.

Členovia kolégia rektora detailne diskutovali o.i. aj o vybraných „kritických“ položkách v rámci súhrnného popisu – bežné výdavky

v rámci programu 077, ako aj návrhu na rozdelenie fondu obnovy. Kvestor prezentoval aj rozdiely starej a novej metodiky rozpisu

dotácií.

V nadväznosti na veľmi rozsiahlu diskusiu a nejednoznačné závery rektor navrhol stiahnuť materiál z programu rokovania AS STU a odporučil uskutočniť individuálne stretnutie k rozpočtu v pondelok 05.03.2018 o 10:00 hod.

**UZNESENIE: 3.1/2018-KR**

Kolégium rektora STU prerokovalo Rozpočet STU - rozpis dotácie 2018 s pripomienkami.

**K BODU 2: Návrh na zriadenie univerzitného pracoviska Poradenské centrum STU**

Materiál uviedol rektor ako potrebu zriadenia špeciálneho pedagogického pracoviska na STU podľa § 100 ods. 7 písm. a) zákona

č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, a to na základe

Dlhodobého zámeru STU, ktoré bude poskytovať služby najmä pre študentov STU so špecifickými potrebami, ale aj pre iných

študentov STU a zamestnancov STU.Prizvaný: JUDr. Michalička.

V rámci diskusie sa prítomní zaujímali, či ide o zákonnú povinnosť zriadiť centrum alebo iniciatívu univerzity. Zároveň

prejavili záujem o spôsob, resp. formy poskytnutia pomoci, ich rozsah a čo všetko budú poskytované činnosti zahŕňať.

**UZNESENIE: 3.2/2018-KR**

Kolégium rektora STU prerokovalo návrh na zriadenie univerzitného pracoviska Poradenské centrum STU a odporúča predložiť

materiál na vyjadrenie Akademickému senátu STU.

**K BODU 3: Návrh Dodatku č. 7 k Organizačnému poriadku STU**

Materiál uviedol rektor. Prezentoval kvestor ako zmeny súvisiace so zriadením univerzitného pracoviska – Poradenské centrum STU

a so stanovením pôsobnosti fakúlt v oblasti informačných technológií a ochrany osobných údajov. Prizvaný: JUDr. Michalička.

Diskusia sa viedla hlavne k Čl. 2b, bod 6) – zodpovednostiam dekanov, voči ktorým boli vyjadrené určité výhrady prioritne zo strany

dekana FEI STU. Prítomní diskutovali aj o nariadení Európskej únie GDPR (**General Data Protection Regulation)**.

**UZNESENIE: 3.3/2018-KR**

Kolégium rektora STU prerokovalo návrh Dodatku číslo 7 k Organizačnému poriadku STU a odporúča predložiť materiál na

schválenie Akademickému senátu STU.

Rektor sa ospravedlnil a z dôvodu ďalších pracovných povinností zo zasadnutia odišiel. Rokovaním poveril prorektora Stanka.

**K BODU 4: Návrh Organizačného poriadku Poradenského centra STU**

Materiál uviedol kvestor ako úpravu postavenia, pôsobnosti, organizačnej štruktúry a činností novozriadeného univerzitného

pracoviska. Prizvaní: JUDr. Michalička, doc. Ing. arch. Čerešňová.

Doc. Čerešňová predstavila poslanie, činnosť pracoviska, organizačnú štruktúru a informovala o hospodárení a finančnom

zabezpečení poradenského centra.

V rámci diskusie prítomní navrhli zvážiť aj možnosť prístupu študentov priamo v priestoroch fakúlt, napr. formou vyhradených

konzultačných hodín. Členovia kolégia rektora vyjadrili aj obavu nad personálnym zabezpečením centra.

V rámci Čl. 4, bod 2) prítomní navrhli preformulovať písmeno a) nasledovne: „účelovou dotáciou Ministerstva školstva, vedy, výskumu a športu Slovenskej republiky na podporu študentov so špecifickými potrebami a ďalšími možnosťami financovania“. V rámci písmena b) bol dekanom FEI STU vyjadrený nesúhlas s formuláciou „výšku odvodu do fondu zo školného každoročne určí rektor“.

**UZNESENIE: 3.4/2018-KR**

Kolégium rektora STU prerokovalo návrh Organizačného poriadku Poradenského centra STU s pripomienkami. Po zapracovaní pripomienok odporúča predložiť materiál na prerokovanie Akademickému senátu STU.

**K BODU 5: Návrh Dodatku č. 6 k Organizačnému poriadku Rektorátu STU**

Materiál uviedol kvestor. Prizvaný: JUDr. Michalička.

Ide o zmeny súvisiace so zriadením univerzitného pracoviska Poradenské centrum STU.

**UZNESENIE: 3.5/2018-KR**

Kolégium rektora STU prerokovalo návrh Dodatku č. 6 k Organizačnému poriadku Rektorátu STU a odporúča predložiť materiál na prerokovanie Akademickému senátu STU.

**K BODU 6: Správa o činnosti a hospodárení ÚZ ŠDaJ STU v Bratislave za rok 2017**

Materiál uviedol kvestor. Prizvaný: Ing. Hulík.

Riaditeľ ÚZ ŠDaJ STU stručne informoval o poslaní, organizačnej štruktúre, stave ubytovania a stravovaní.

Diskusia sa viedla k uskutočneným a aktuálne prebiehajúcim rekonštrukciám budov a izieb. Zástupca študentov ocenil prístup STU k obnove internátov a naopak vyjadril nespokojnosť s kvalitou stravovacích služieb.

**UZNESENIE: 3.6/2018-KR**

Kolégium rektora STU berie na vedomie správu o činnosti a hospodárení ÚZ ŠDaJ STU v Bratislave za rok 2017.

**K BODU 7: Hodnotenie úrovne vzdelávacej činnosti na Slovenskej technickej univerzite v Bratislave za akademický rok 2016/2017**

Materiál uviedol prorektor Stanko. Prizvaná: Mgr. Michelková.

Dokument bude predložený do VR STU v zmysle § 12 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

Diskusia sa viedla k demografickému poklesu študentov, opatreniam na zvrátenie súčasného stavu a chýbajúcim odporúčaniam do budúcnosti. Dekan SjF STU požiadal doplniť prehľad ocenení aj o ďalšie ocenenia odovzdané v rámci fakulty.

V závere prítomní zhodnotili správu ako veľmi kvalitnú a prehľadnú.

**UZNESENIE: 3.7/2018-KR**

Kolégium rektora STU prerokovalo Hodnotenie úrovne vzdelávacej činnosti na Slovenskej technickej univerzite v Bratislave za

akademický rok 2016/2017 s pripomienkami.

**K BODU 8: Hodnotenie úrovne vedeckovýskumnej a umeleckej činnosti na STU za rok 201**7

Materiál uviedol prorektor Stanko v zastúpení prorektora Peciara.

Dokument bude predložený do VR STU v zmysle § 12 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

V rámci diskusie vznikla požiadavka na doplnenie medziročného porovnania výskumného výkonu. Prítomní upozornili aj na gramatické chyby a nepresné počty v tab. 5.5a) a b).

Dekan FEI STU explicitne požiadal o doplnenie prof. Musilovej do úvodného súhrnu významných výsledkov dosiahnutých v časopisoch NATURE a SCIENCE.

**UZNESENIE: 3.8/2018-KR**

Kolégium rektora STU prerokovalo Hodnotenie úrovne vedeckovýskumnej a umeleckej činnosti na STU za rok 2017 s pripomienkami.

**K BODU 9: Vyhodnotenie aktivít na získavanie potenciálnych študentov a prezentáciu možností štúdia v roku 2017**

Materiál uviedol prorektor Stanko ako prehľad aktivít v uplynulom roku, ktoré boli zamerané na získavanie potenciálnych

študentov a prezentáciu možností štúdia v zastúpení prorektora Peciara.

Diskusia sa viedla k možnostiam zamedzenia odchodu študentov prioritne do ČR.

**UZNESENIE: 3.9/2018-KR**

Kolégium rektora STU berie na vedomie vyhodnotenie aktivít na získavanie študentov a prezentáciu možností štúdia v roku 2017.

**K BODU 10: Súdne spory STU – informácia**

Materiál uviedol kvestor ako aktuálny prehľad o prebiehajúcich súdnych sporoch, v ktorých je jednou zo strán STU.

**UZNESENIE: 3.10/2018-KR**

Kolégium rektora STU berie na vedomie informáciu o súdnych sporoch na STU.

**K BODU 11: Rôzne**

**K BODU 11/A: Rôzne/Výber sprostredkovateľa na predaj areálu v Gabčíkove - informácia**

Materiál uviedol kvestor ako možnosť predaja neštandardného areálu v Gabčíkove cez sprostredkovateľa, ktorý vie zabezpečiť

potenciálnych záujemcov.

V rámci krátkej diskusie bol spomenutý vrt termálnej vody, ktorý by pre uvedenú lokalitu mohol byť z hľadiska predaja zaujímavý. Vo

všeobecnosti sa prítomní zhodli na názore, že rozhodnutie ponúknuť predaj areálu profesionálnej spoločnosti je správne.

**UZNESENIE: 3.11A/2018-KR**

Kolégium rektora STU berie na vedomie informáciu o výbere sprostredkovateľa na predaj areálu v Gabčíkove.

**INFORMÁCIE A OZNAMY:**

Zástupca ŠČ AS STU, Bc. Ondraščin

* informoval o stretnutí zástupcov Vedenia STU so študentmi na výjazdovom zasadnutí v Kočovciach, na ktorom o.i. uvažovali nad vytvorením univerzitného kalendára podujatí za účelom propagácie STU
	+ prorektor Stanko aj v mene rektora poďakoval za pozvanie a plnohodnotnú diskusiu k rôznym aktuálnym témam

Kvestor

* informoval, že v nadväznosti na diskusiu k rozpočtu pripraví verziu č. 6 podľa podkladov z tabuľky zverejnenej MŠVVaŠ SR

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 26.02.2018 | PAS STU | 14:00 |  |
|  | 28.02.2018 | KR STU | 09:00 |  |
| **Marec** | 12.03.2018 | AS STU | 14:00 |  |
|  | 14.03.2018 | VR STU | 10:00 |  |
|  | 26.03.2018 | PAS STU | 14:00 |  |

Zapísala: 01.03.2018 Zápisnicu overili: 02.03.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_